### Resumé

En privat bygherre har anmodet om en lokalplan for en ejendom på hjørnet af [adresse] og [adresse] i Vejle midtby. På ejendommen ligger i dag kontorbyggeri og store halbygninger. Med lokalplanen gives mulighed for erhvervsbyggeri som lager, kontor, udvalgsvarebutik, engroshandel mv. Bygningerne skal opføres i varierende højder med 5 etager på hjørnet, som trappes ned i nordlig og østlig retning. Lokalplanen dækker også et kommunalt grønt areal ud mod Vejle Å. Det grønne areal med sti langs [adresse] fastholdes.

Lokalplan og tillæg har været i offentlig høring fra 11. marts til 6. maj 2024. Planforslagene har også været i fornyet offentlig høring hos statslige myndigheder m.v. fra 20. juni til 15. august 2024. Der er ikke indkommet indsigelser.

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet*

*![Figur 2: Illustration, set fra syd mod nord ved [adresse] og Ibæk Strandvej](data:image/png;base64...)*

*Figur 2: Illustration, set fra syd mod nord ved [adresse] og [adresse]*

#### Planens historik

Teknisk Udvalg besluttede på mødet 29. marts 2022, pkt. nr. 75, at igangsætte udarbejdelse af lokalplan nr. 1367 og tillæg nr. 21.
Tillægget har været i fordebat fra 31. oktober 2023 til 14. november 2023.
Byrådet besluttede på møde 6. februar 2024, pkt. nr. 25, at sende lokalplanen og tillægget i offentlig høring.
Lokalplanen og tillægget har været i offentlig høring fra 11. marts 2024 til 6. maj 2024.

På grund af en fejl hos plandata.dk blev der ikke udsendt høringsmeddelelse om planforslagene 11. marts 2024 til de statslige myndigheder m.v., der er høringsparter via plandata.dk. Forslag til lokalplan og tillæg har derfor været i fornyet offentlig høring hos statslige myndigheder m.v. fra 20. juni til 15. august 2024.

#### Indsigelser/bemærkninger og ændringer af lokalplanen og tillægget

Der er ikke indkommet indsigelser.

#### Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet ligger imidlertid centralt i midtbyen, og dermed er sikret gode muligheder for, at ansatte i den nye bebyggelse og brugerne af den nye bebyggelse vil kunne benytte såvel kollektiv trafik som cykelstier. I den nordlige del af planområdet udlægges areal til grønt område med stiforløb, en sti der kobler sig på de øvrige stier og cykelstier inde i Vejle by og videre i kommunens overordnede stisystem. Derudover bevares eksisterende træer, og der suppleres med nye træer og beplantede grønne arealer. Endvidere er der tale om en forholdsvis intensiv udnyttelse af et bymæssigt areal, som ikke kræver udlæg af nye arealer til byudvikling. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 3. september 2024, punkt 174:

**at** udvalget anbefaler over for Byrådet, at lokalplan nr. 1367 og tillæg nr. 21 til [adresse] 2021-2033 vedtages endeligt.

#### Beslutning fra Teknisk Udvalg, den 3. september 2024, punkt 174:

Anbefalet.

#### Beslutning fra Økonomiudvalget, den 23. september 2024, punkt 223:

Anbefales.

Fraværende: Tine Mortensen.

### Beslutning

Godkendt.